b'\n_START_ARTICLE_\nIKON\n_START_SECTION_\n2013 - 2014: Anii de dinaintea debutului\n_START_PARAGRAPH_\nPe 23 august 2013, YG Entertainment lanseaz\xc4\x83 emisiunea WIN: Who Is Next cu scopul de a forma o nou\xc4\x83 trup\xc4\x83 de b\xc4\x83ie\xc8\x9bi care s\xc4\x83 calce pe urmele trupei BIGBANG. 11 stagiari ai companiei au fost ale\xc8\x99i pentru a participa \xc3\xaen emisiune fiind diviza\xc8\x9bi in Team A \xc8\x99i Team B. Membrii care au f\xc4\x83cut parte din Team B fiind B.I, Bobby, Song, DK, Jay si Ju-ne._NEWLINE_Programul a presupus trei runde de confrunt\xc4\x83ri, iar pe baza votului publicului, Team A iese \xc3\xaenving\xc4\x83toare, c\xc3\xa2\xc8\x99tig\xc3\xa2nd astfel dreptul de a debuta. Team A este \xc3\xaen prezent trupa WINNER (2014). _NEWLINE_Pe parcursul emisiunii Team B a lansat dou\xc4\x83 piese: Climax \xc8\x99i Just Another Boy._NEWLINE__NEWLINE_\xc3\x8en urma \xc3\xaenfr\xc3\xa2ngerii, Team B a fost supus\xc4\x83 altei emisiuni de survival, Mix & Match, ce a fost difuzat\xc4\x83 pentru prima dat\xc4\x83 pe 11 septembrie 2014. Pe l\xc3\xa2ng\xc4\x83 membrii originali, au mai fost ad\xc4\x83uga\xc8\x9bi al\xc8\x9bi 3 stagiari ai companiei. Emisiunea avea ca scop formarea unei trupe doar din primii 7 stagiari ai clasamentului (clasament realizat pe baza votului publicului dar \xc8\x99i al companiei). \xc3\x8en cele din urma, to\xc8\x9bi membrii originali primesc \xc8\x99ansa de a debuta \xc8\x99i le este ad\xc4\x83ugat un nou membru, Chan.\n_START_SECTION_\n2015 - Debutul \xc8\x99i originea numelui\n_START_PARAGRAPH_\nDebutul oficial a fost anun\xc8\x9bat de companie pentru data de 15 septembrie 2015 iar Team B \xc3\xae\xc8\x99i schimba numele \xc3\xaen iKON._NEWLINE_Numele este ales de CEO-ul companiei, Yang Hyun Suk, ce \xc8\x99i-a dorit ca noua trup\xc4\x83 s\xc4\x83 devin\xc4\x83 un ICON care s\xc4\x83 reprezinte Coreea. Astfel rezult\xc4\x83 iKON, K-ul venind de la numele din englez\xc4\x83 al \xc8\x9b\xc4\x83rii, \'Korea\'.\n_START_SECTION_\n2016 - Debutul \xc3\xaen Japonia\n_START_PARAGRAPH_\nPe 13 ianuarie 2016, trupa \xc8\x99i-a f\xc4\x83cut debutul in Japonia cu versiunea japonez\xc4\x83 a albumului Welcome Back. Albumul a v\xc3\xa2ndut 61,508 copii \xc3\xaen prima s\xc4\x83pt\xc4\x83m\xc3\xa2n\xc4\x83 de la lansare \xc8\x99i s-a pozi\xc8\x9bionat pe locul 3 in topul Oricon Weekly Chart. Cu versiunea \xc3\xaen coreeana, albumul a v\xc3\xa2ndut peste 100,000 de copii la sf\xc3\xa2r\xc8\x99itul anului 2016 \xc3\xaen Japonia.\n_START_SECTION_\n2017 - Albumul "New Kids: Begin"\n_START_PARAGRAPH_\nDup\xc4\x83 un lung \xc8\x99ir de concerte, iKON anun\xc8\x9b\xc4\x83 c\xc4\x83 va lansa o nou\xc4\x83 serie de albume intitulate New Kids, pe parcursul anului 2017, seria \xc3\xaencep\xc3\xa2nd oficial pe 22 mai._NEWLINE_Melodiile lansate \xc3\xaen prim\xc4\x83vara anului 2017, Bling Bling si B-day (din albumul New Kids: Begin), nu se ridic\xc4\x83 la a\xc8\x99tept\xc4\x83rile dorite, acestea nefiind pe placul publicului._NEWLINE_Pe tot parcursul anului vor fi absen\xc8\x9bi de pe scena muzical\xc4\x83 din Coreea \xc3\xaen timp ce vor fi complet prezen\xc8\x9bi \xc3\xaen Japonia.\n_START_SECTION_\n2019 - New Kids Repackage\n_START_PARAGRAPH_\nAnul 2019 este \xc3\xaenceput de trup\xc4\x83 prin lansare tuturor albumelor din seria New Kids \xc3\xaentr-unul singur c\xc4\x83ruia \xc3\xaei ad\xc4\x83uga o melodie noua. I\'M OK \xc8\x99i videoclipul oficial au fost lansate pe data de 7 ianuarie 2019.'